Byen er kjent for å ha to katedraler. Den anglikanske, Liverpool Anglican Cathedral, er Storbritannias største kirke, og ble bygget mellom 1904 og 1978. Den katolske stod ferdig i 1967, og heter Liverpool Metropolitan Cathedral. Begge ble forsinket på grunn av verdenskrigene, og arkitekten til den anglikanske katedralen, Giles Gilbert Scott, døde før den ble fullført. Liverpool Metropolitan Cathedral var planlagt å være større enn den anglikanske, men færre ressurser betydde at kun basen ble bygd før planene måtte endres. Katedralene står i motsatte ender av den samme gaten, Hope Street.